U Cluj – Dinamo, 20:00, LIVE TEXT pe Sport.ro. Meci de totul sau nimic pentru ”Câinii Roșii”
Dinamo va juca în această seară, de la 20:00, pe terenul celor de la Universitatea Cluj, în etapa a opta din play-out-ul Superligii României.
Dacă U Cluj trage încă speranțe că mai poate câștiga play-out-ul pentru a disputa barajul pentru cupele europene, Dinamo are nevoie de puncte ca de aer.
U Cluj - Dinamo, 20:00, LIVE TEXT pe Sport.ro
”Câinii Roșii” ocupă penultima poziție din play-out, loc ce duce direct la retrogradare. Totuși, cu o victorie obținută pe terenul ”Șepcilor Roșii”, ajutată și de un rezultat favorabil în meciul FC Botoșani – FC Voluntari, Dinamo ar putea spera încă la menținerea în primul eșalon. Totuși, cu un eșec înregistrat la Cluj, șansele bucureștenilor de a rămâne în Superliga României scad considerabil.
În ultimele cinci partide, Dinamo a înregistrat o singură victorie (1-0 cu Poli Iași), două remize (1-1 cu FCU Craiova și 1-1 cu Voluntari) și două eșecuri (0-1 cu Oțelul și 1-2 cu FC Botoșani).
Nici U Cluj nu a avut parte de un play-out strălucit. ”Șepcile Roșii” au câștigat doar un meci în ultimele cinci etape, 1-0 cu Poli Iași. De altfel, ardelenii au înregistrat trei înfrângeri (1-2 cu Petrolul, 0-1 cu Oțelul și 2-3 cu FCU Craiova).
În turul sezonului regulat, cele două formații au încheiat la egalitate, scor 1-1, în timp ce la retur, ardelenii s-au impus cu 1-0 grație reușitei semnate de Dan Nistor.
Clasamentul din play-out-ul Superligii României
Urmăriți SPORT.RO și pe Google News